
BJELOVARSKO-BILOGORSKA ŽUPANIJA




                 OPĆINA NOVA RAČA
JEDINSTVENI UPRAVNI ODJEL
KLASA: 604-01/26-01/4
URBROJ: 2103-13-03-26-1
Nova Rača, 19. listopada 2026.
Na temelju članka 48. Statuta Općine Nova Rača („Službeni glasnik Općine Nova Rača“ broj 2/21, 2/23 i 2/26), članka 3. Odluke o dodjeli jednokratne financijske potpore redovnim i izvanrednim studentima za akademsku godinu 2026./2027. („Službeni glasnik Općine Nova Rača“ broj 8/26), i Odluke o raspisivanju Javnog poziva za dodjelu jednokratne financijske potpore redovnim i izvanrednim studentima za akademsku godinu 2026/.2027. (KLASA: 604-01/26-01/2, URBROJ: 2103-13-01-26-1 od 19. listopada 2026. godine), Jedinstveni upravni odjel Općine Nova Rača, OIB: 63151588084 objavljuje
J A V N I    P O Z I V

za dodjelu jednokratne financijske potpore redovnim i izvanrednim studentima za akademsku godinu 2026./2027.
I.  PREDMET JAVNOG POZIVA

Predmet Javnog poziva za dodjelu jednokratne financijske potpore redovnim i izvanrednim studentima za akademsku godinu 2026./2027. (u daljnjem tekstu: Javni poziv) je dodjela jednokratne financijske potpore redovnim i izvanrednim studentima za akademsku godinu 2026./2027.
Dodijeljena sredstva su bespovratna, a usmjerena su poboljšanju financijskog statusa studenata.

Sredstva iz Javnog poziva osigurana su u Proračunu Općine Nova Rača za 2026. godinu u iznosu 25.000,00 EUR i to putem sljedeće potpore:
Jednokratna financijska potpora redovnim i izvanrednim studentima za akademsku godinu 2026./2027.

II. PRIHVATLJIVI KORISNICI

Pravo podnošenja prijave za dodjelu jednokratne financijske potpore imaju:

· redovni i izvanredni studenti s prebivalištem na području Općine Nova Rača koji su u statusu redovnog ili izvanrednog studenta upisan na bilo koju javnu visokoškolsku ustanovu u Republici Hrvatskoj, Europskoj uniji ili inozemstvu te pod istim uvjetima i onima koji su upisani na privatne visokoškolske ustanove s pravom javnosti
· studenti koji prvi puta upisuju tekuću godinu studija
Studenti apsolventi (ponavljači) ne ostvaruju pravo na dodjelu jednokratne financijske potpore u smislu ovog Javnog poziva.
III. IZNOS JEDNOKRATNE FINANCIJSKE POTPORE
Jednokratna financijska potpora redovnim i izvanrednim studentima za akademsku godinu 2026./2027. utvrđuje se u iznosu od 700,00 EUR po studentu.
IV. PRIJAVA l DOKUMENTACIJA KOJU PRIJAVITELJ MORA PRILOŽITI UZ PRIJAVU

Prijave se podnose isključivo ispunjavanjem i dostavljanjem obrasca za prijavu.
Uz obrazac prijave mora biti priložena i sljedeća dokumentacija:

a) preslika važeće osobne iskaznice
b) original potvrde visokoškolske ustanove o upisu u akademsku godinu 2026./2027. u statusu redovnog ili izvanrednog studenta
c) preslika važećeg IBAN broja računa na koji će se potpora isplatiti

d) potpisana privola za korištenje i obradu osobnih podataka, u svrhu dodjele financijske potpore

Podnositeljima zahtjeva za dodjelu jednokratne financijske potpore, koji su dostavili potpunu dokumentaciju te udovoljavaju uvjetima iz ovog Javnog poziva Jedinstveni upravni odjel Općine Nova Rača odobrava isplatu potpore te donosi Odluku o isplati potpore.
V. ROKOVI I NAČIN PODNOŠENJA PRIJAVE I ISPLATA POTPORE
Prijave za Javni poziv podnose se od 19. listopada 2026. godine do 2. studenoga 2026. godine ili do iskorištenja planiranih proračunskih sredstava. U slučaju iskorištenja planiranih proračunskih sredstava općinski načelnik će donijeti Odluku o zatvaranju Javnog poziva.

Prijave za dodjelu potpora dostavljaju se u zatvorenoj omotnici neposredno ili putem pošte na adresu: 

OPĆINA NOVA RAČA
Trg Stjepana Radića 56
43272 Nova Rača
s naznakom „Prijava na javni poziv za dodjelu jednokratne financijske potpore redovnim i izvanrednim studentima za akademsku godinu 2025./2026.“ – NE OTVARAJ.

Prijave zaprimljene nakon propisanog vremenskog roka/iskorištenja sredstava, neće se razmatrati, o čemu će se dostaviti obavijest. Ako prijava nije potpuna, može se podnositelja prijave pozvati da u roku od pet radnih dana dopuni prijavu odnosno dostavi dokumente koji nedostaju. Ako u danom roku podnositelj ne otkloni nedostatak, njegova prijava će se odbaciti kao nepotpuna, o čemu će mu se dostaviti obavijest.

Podnositeljima zahtjeva za dodjelu jednokratne financijske potpore redovnim i izvanrednim studentima za akademsku godinu 2026./2027. a koji su dostavili kompletnu dokumentaciju te udovoljavaju uvjetima Odluke i ovog Javnog poziva, odobrava se isplata potpore te se ista isplaćuje do 31.12. tekuće godine.

Prije odobravanja korištenja sredstava u okviru ovih mjera, Općina Nova Rača zadržava pravo administrativne provjere svih kriterija o kojima ovisi odobravanje potpore.
Ovaj Javni poziv s propisanim obrascima i izjavama bit će objavljen na mrežnoj stranici Općine Nova Rača www.nova-raca.hr i na oglasnoj ploči Općine Nova Rača, a sve informacije mogu se dobiti u Općini Nova Rača, Trg Stjepana Radića 56, Nova Rača, putem telefona na broj 043/886-101 ili putem e-mail adrese: juo1@nova-raca.hr
          OPĆINSKI NAČELNIK

